
ΑΠΟΦΑΣΕΙΣ 

Αριθμ. 760 _ 

Έγκριση κανονισμού Διδακτορικών Σπουδών 
του τμήματος Διοίκησης Επιχειρήσεων του Πα¬ 
νεπιστημίου Αιγαίου. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 
(συνεδρία 31 /25.01.2018) 

Αφού έλαβε υπόψη: 

-Τις διατάξεις του π.δ. 83/1984 (ΦΕΚ Α' 31) «Ίδρυση 
Πανεπιστημίου Αιγαίου, Ιονίου Πανεπιστημίου και Πα¬ 
νεπιστημίου Θεσσαλίας» όπως ισχύει. 

- Τη διάταξη του άρθρου 1 του π.δ. 155/2009 σε συν¬ 
δυασμό με τις διατάξεις των άρθρων 46 έως 49 του 
π.δ. 160/2008 (ΦΕΚ 220 Α/03.11.2008) και με τις διατάξεις 
των άρθρων 13-15 του «Κώδικα Διοικητικής Διαδικασίας». 

-Τις διατάξεις του άρθρου 45, παρ. 2 και του άρθρου 
85, παρ. 6 του ν. 4485/2017 «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα και 
άλλες διατάξεις» (ΦΕΚ 114/04.08.2017, τ. Α'). 

- Την απόφαση της υπ' αριθμ. 89 (επαναληπτι¬ 
κής)/! 3.12.2017 έκτακτης συνεδρίασης Συγκλήτου, 
θέμα 2.1 «Έγκριση πλαισίου κανονισμού διδακτορικών 
σπουδών». 

-Την απόφαση της υπ'αριθμ. 01 /18.01.2018 (έκτακτης 
και επαναληπτικής της Σ.Τ. 01/17.01.2018) συνεδρίασης 
της συνέλευσης του Τμήματος Διοίκησης Επιχειρήσεων, 
θέμα 12ο «Κανονισμός Διδακτορικών Σπουδών Τ.Δ.Ε.». 

- Το υπ' αριθμ 31/25.01.2018 πρακτικό της συνεδρί¬ 
ασης της Συγκλήτου θέμα 10.1. «Έγκριση Κανονισμών 
Διδακτορικών Σπουδών των Τμημάτων του Ιδρύματος». 

- Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπο¬ 
λογισμού του ιδρύματος, αποφασίζει: 

και εγκρίνει τον Κανονισμό Διδακτορικών Σπουδών 
του Τμήματος Διοίκησης Επιχειρήσεων, της Σχολής Επι¬ 
στημών της Διοίκησης, ως ακολούθως: 

Άρθρο 1 
Γενικές Αρχές 

Στον παρόντα Κανονισμό Διδακτορικών Σπουδών («Κα¬ 
νονισμός») παρουσιάζονται η δομή και οι κανόνες λειτουρ¬ 
γίας του Π ρογράμματος Διδακτορικών Σπουδών του Τ μή¬ 
ματος Διοίκησης Επιχειρήσεων του Πανεπιστημίου Αιγαίου. 


Οι διδακτορικές σπουδές του Τμήματος Διοίκησης Επι¬ 
χειρήσεων του Πανεπιστημίου Αιγαίου αποσκοπούν στην 
προαγωγή της πρωτότυπης επιστημονικής έρευνας και 
οδηγούν στην απόκτηση Διδακτορικού Διπλώματος (Δ.Δ.). 

Άρθρο 2 

Νομικό πλαίσιο Προγράμματος 

Διδακτορικών Σπουδών 

Τ ο Πρόγραμμα Διδακτορικών Σπουδών του Τ μήματος 
Διοίκησης Επιχειρήσεων του Πανεπιστημίου Αιγαίου ορ¬ 
γανώνεται και λειτουργεί σύμφωνα με τις διατάξεις του 
ν. 4485/2017 και του εν γένει θεσμικού πλαισίου όπως 
κάθε φορά ισχύει. 

Άρθρο 3 

Διδακτορικό δίπλωμα 

Το διδακτορικό δίπλωμα αποτελεί ακαδημαϊκό τίτλο, 
ο οποίος πιστοποιεί την εκπόνηση πρωτότυπης επιστη¬ 
μονικής έρευνας και την ουσιαστική συνεισφορά του/της 
κατόχου του στην εξέλιξη της γνώσης στον αντίστοιχο 
επιστημονικό κλάδο. 

Άρθρο 4 

Όργανα Διοίκησης των Διδακτορικών Σπουδών - 

Αρμοδιότητες 

1. Τα Όργανα Διοίκησης των Διδακτορικών Σπουδών 
είναι τα κάτωθι με τις εξής αρμοδιότητες: 
α) Σύγκλητος Πανεπιστημίου Αιγαίου 
Η Σύγκλητος είναι αρμόδια για θέματα όπως να: 
ί. Εγκρίνει τον Κανονισμό Διδακτορικών Σπουδών κάθε 
τμήματος (άρθρο 13, παραγρ. ιε του ν. 4485/2017) 

Μ. Αποφασίζει για την ίδρυση και οργάνωση προ¬ 
γραμμάτων τρίτου κύκλου σπουδών σε συνεργασία με 
άλλα Α.Ε.Ι. και ερευνητικά κέντρα του άρθρου 13Α του 
ν. 4310/2014 (Α' 258), συμπεριλαμβανομένων των ερευ¬ 
νητικών κέντρων της Ακαδημίας Αθηνών και του Ιδρύ¬ 
ματος Ιατροβιολογικών Ερευνών της Ακαδημίας Αθηνών 
(άρθρο 13, παραγρ. ιθ του ν. 4485/2017) 
ίϋ. Αποφασίζει, ύστερα από εισήγηση της συνέλευσηςτου 
οικείου τμήματος, την οργάνωση προγραμμάτων τρίτου 
κύκλου σπουδών σε συνεργασία με αναγνωρισμένα ως 
ομοταγή Ιδρύματα και ερευνητικά κέντρα της αλλοδαπής, 
σύμφωνα με όσα ορίζονται στο άρθρο 43 του ν. 4485/2017. 

ίν. Συνεκτιμά την τελική έκθεση αξιολόγησης που 
υποβάλλεται από την Επιστημονική Συμβουλευτική 

Επιτροπή (Ε.Σ.Ε.) (άρθρο 44, παραγρ. 6 εδάφιο 2 του 
ν. 4485/2017). και ασκεί κάθε άλλη αρμοδιότητα που 
προβλέπεται από τις διατάξεις του ν. 4485/2017. 

β) Συνέλευση τμήματος 

Η συνέλευση τμήματος είναι αρμόδια για θέματα όπως να: 

ί. Απονέμει τους τίτλους σπουδών των προγραμμάτων 
σπουδών που οργανώνει το τμήμα (άρθρο 21, παραγρ. 
ζτουν. 4485/2017) 

ϋ. συγκροτεί επιτροπές επιλογής ή εξέτασης των υπο¬ 
ψήφιων διδακτόρων (άρθρο 31, παραγρ. 3, περιπτ. δ 
του ν. 4485/2017) και ασκεί κάθε άλλη αρμοδιότητα που 
προβλέπεται από τις διατάξεις του ν. 4485/2017. 

Επισημαίνεται ότι «το Πρυτανικό Συμβούλιο του οι¬ 
κείου Ιδρύματος έχει την ευθύνη τήρησης του νόμου 
σε ότι αφορά στην οργάνωση και λειτουργία των ΠΜΣ 
και την εκπόνηση διδακτορικών διατριβών...» (άρθρο 
30, παραγρ. 5 του ν. 4485/2017) 

2. Ορίζεται Συντονιστής των Διδακτορικών Σπουδών 
ο οποίος θα επιβλέπει την τήρηση του παρόντος κα¬ 
νονισμού από τους Υ.Δ., τους επιβλέποντες καθηγητές 
και τα μέλη των Συμβουλευτικών Επιτροπών. Ειδικότερα 
ενημερώνεται, παρακολουθεί και συνδράμει τον επιβλέ- 
ποντα και τα λοιπά Μέλη τηςΤριμελούς Επιτροπής στην 
εκπλήρωση των υποχρεώσεων του Υ.Δ., διοργανώνει τον 
ετήσιο κύκλο ελέγχου της προόδου των ΥΔ και κατόπιν 
συνεργασίας με τον επιβλέποντα και τα λοιπά Μέλη της 
Τριμελούς Συμβουλευτικής Επιτροπής κάθε Υ.Δ. καταθέ¬ 
τει στη συνέλευση του τμήματος σχετική απολογιστική 
έκθεση κατά την έναρξη κάθε ακαδημαϊκής χρονιάς. 
Τα καθήκοντα του Συντονιστή ανατίθενται στον ανα¬ 
πληρωτή προέδρου του τμήματος ή σε Μέλος ΔΕΠ που 
εκλέγεται προς τούτο από τη συνέλευση με διετή θητεία. 

Άρθρο 5 

Δικαίωμα υποβολής αίτησης για εκπόνηση 

Διδακτορικής διατριβής 

Δικαίωμα υποβολής αίτησης για εκπόνηση διδακτο¬ 
ρικής διατριβής έχει ο/η κάτοχος Διπλώματος Μετα¬ 
πτυχιακών Σπουδών (Δ.Μ.Σ.) Α.Ε.Ι. της ημεδαπής ή ανα¬ 
γνωρισμένου ως ισότιμου της αλλοδαπής ή ενιαίου και 
αδιάσπαστου τίτλου σπουδών μεταπτυχιακού επιπέδου 
του άρθρου 46 του ν. 4485/2017. Σε ειδικές περιπτώσεις 
που προβλέπονται στον παρόντα Κανονισμό, γίνεται αι¬ 
τιολογημένα δεκτός ως υποψήφιος διδάκτορας και μη 
κάτοχος Δ.Μ.Σ. 

Άρθρο 6 

Επιλογή υποψήφιου/ας διδάκτορα χωρίς 

Δίπλωμα Μεταπτυχιακών Σπουδών (Δ.Μ.Σ.) 

Σε ειδικές περιπτώσεις λόγω της εγνωσμένης ποιότη¬ 
τας του επιστημονικού ή επαγγελματικού του/της έργου, 
ή αν ο/η υποψήφιος/α έχει εξαιρετικής ποιότητας και επι¬ 
πέδου επιστημονική/ές δημοσίευση/εις ή ευρεσιτεχνία, 
και μετά από αιτιολογημένη απόφαση της συνέλευσης, 
μπορεί να γίνει δεκτός/ή και μη κάτοχος Δ.Μ.Σ. 

Η συνέλευση του τμήματος ορίζει τον κύκλο μαθη¬ 
μάτων που οφείλει να παρακολουθήσει επιτυχώς ο Υ.Δ. 
που γίνεται δεκτός χωρίς να διαθέτει Δ.Μ.Σ.Τα μαθήματα 
αυτά μπορεί να περιέχονται στα ΠΜΣ που παρέχονται 
στη Σχολή Επιστημών Διοίκησης ή σε άλλο πανεπιστη¬ 


μιακό τμήμα καθώς επίσης να περιλαμβάνονται στο 
προπτυχιακό πρόγραμμα σπουδών. 

Με την ίδια απόφαση ορίζεται το χρονοδιάγραμμα επι¬ 
τυχούς περάτωσης των εν λόγω μαθημάτων καθώς και 
κάθε άλλη σχετική λεπτομέρεια σχετική με τη διαδικασία 
με την οποία κρίνεται και αξιολογείται ως επιτυχής η πα¬ 
ρακολούθηση. Οι σχετικές διαδικασίες ολοκληρώνονται 
με ευθύνη της τριμελούς Συμβουλευτικής Επιτροπής 
εντός του πρώτου έτους από τη λήψη της απόφασης που 
ορίζει το αναλυτικό πρόγραμμα σπουδών που οφείλει 
να ακολουθήσει ο Υ.Δ. 

Σε περίπτωση μη επιτυχούς ή μη έγκαιρης περάτωσης 
των μαθημάτων η συνέλευση αποφασίζει αιτιολογημένα 
την παράταση του χρόνου επί ένα 6μηνο, την αναστολή 
των σπουδών ή τη διαγραφή του Υ.Δ. 

Στις εξαιρετικές αυτές περιπτώσεις κατά τις οποίες 
γίνεται δεκτός/η μη κάτοχος Δ.Μ.Σ., απαιτείται Πτυχίο 
Ελληνικού Α.Ε.Ι. ή ομοταγούς πανεπιστημίου του εξωτε¬ 
ρικού αναγνωρισμένου από το ΔΙΚΑΤΣΑ ή τον ΔΟΑΤΑΠ. 

Άρθρο 7 

Διαδικασία επιλογής υποψηφίων Διδακτόρων 

Α. Γενικά θέματα 

Α.1 Διαδικασία επιλογής 

Η διαδικασία επιλογής/εγγραφής υποψήφιου/ας Διδά- 
κτορος προϋποθέτει: [α] είτε υποβολή αίτησης από τον/ 
την ενδιαφερόμενο/η κατά τη διάρκεια κάθε ακαδημαϊ¬ 
κού έτους και ειδικότερα στις ημερομηνίες που προβλέ- 
πονται στον παρόντα κανονισμό, στη γραμματεία του 
τμήματος στο οποίο επιθυμεί να εκπονήσει διδακτορική 
διατριβή, [β] είτε την εμπρόθεσμη υποβολή αίτησης μετά 
από δημοσίευση σχετικής προκήρυξης ή πρόσκλησης 
εκδήλωσης ενδιαφέροντος για εκπόνηση διδακτορικής 
διατριβής σύμφωνα με τις διατάξεις του άρθρου 42 του 
ν. 4485/2017. 

Α.2 Διαδικασία επιλογής μετά από προκήρυξη ή πρό¬ 
σκληση εκδήλωσης ενδιαφέροντος για εκπόνηση διδα¬ 
κτορικής διατριβής 

Είναι δυνατή η προκήρυξη θέσεων υποψήφιων διδακτό¬ 
ρων, υποτρόφων ή όχι, σύμφωνα με όσα ορίζονται στον 
παρόντα Κανονισμό. Οι σχετικές προκηρύξεις δημοσιοποι¬ 
ούνται, είτε δια του ημερήσιου τύπου, είτε δια ανάρτησης 
στους οικείους διαδικτυακούς τόπους, είτε δια ανάρτησης 
σε σελίδες κοινωνικής δικτύωσης του τμήματος. 

Οι προϋποθέσεις, οι όροι, οι προθεσμίες και οι διαδι¬ 
κασίες κατάθεσης υποψηφιοτήτων και επιλογής υποψη¬ 
φίων διδακτόρων, καθώς και πρόσθετες υποχρεώσεις 
αυτών, παραδοτέα, χρονικά όρια ολοκλήρωσης των δι¬ 
ατριβών και συναφή θέματα, μνημονεύονται ρητά στις 
σχετικές προκηρύξεις και προσκλήσεις. 

Β. Ως υποψήφιοι/ες Διδάκτορες γίνονται δεκτοί/ες 
κάτοχοι: 

(α) Πτυχίου Α.Ε.Ι. της ημεδαπής ή ομοταγούς αναγνω¬ 
ρισμένου ιδρύματος της αλλοδαπής. 

(β) Διπλώματος Μεταπτυχιακών Σπουδών Α.Ε.Ι. της 
ημεδαπής ή ομοταγούς αναγνωρισμένου Ιδρύμα¬ 
τος της αλλοδαπής ή ενιαίου και αδιάσπαστου τίτλου 
σπουδών μεταπτυχιακού επιπέδου κατά το άρθρο 46 
του ν. 4485/2017. 

(γ) Εξαίρεση από την υποχρέωση κατοχής Μ.Δ.Ε. για 
Υ.Δ., είναι δυνατή σύμφωνα με όσα ορίζονται ανωτέρω 
στο άρθρο 6 του παρόντος κανονισμού. 

Γ. Απαιτούμενα δικαιολογητικά 
Ο/Η υποψήφιος/α υποβάλλει, κατά τη διάρκεια κάθε 
ακαδημαϊκού έτους, σχετική αίτηση στη γραμματεία του 
τμήματος στο οποίο επιθυμεί να εκπονήσει διδακτορική 
διατριβή, συνοδευόμενη από τα παρακάτω δικαιολογη- 
τικά σε έντυπη ή ηλεκτρονική μορφή 

1. Αίτηση η οποία θα πρέπει να περιλαμβάνει και τις 
πληροφορίες των παρ. 11 και 12 κατωτέρω. 

2. Φωτοτυπία αστυνομικού δελτίου ταυτότητας ή ισό- 
κυρο δημόσιο έγγραφο ταυτοπροσωπίας. 

3. Αναλυτικό βιογραφικό σημείωμα 

4. Φωτοτυπία Πτυχίου/Διπλώματος. 

5. Φωτοτυπία Μεταπτυχιακού Τίτλου Σπουδών. 

6. Πιστοποιητικό επαρκούς γνώσης μίας τουλάχιστον 
επίσημης γλώσσας της Ευρώπης, εφόσον προβλέπεται 
στις απαιτήσεις του τμήματος ή αναφέρεται στην προκή¬ 
ρυξη. Η επαρκής γνώση της αγγλικής γλώσσας αποτελεί 
απαραίτητη προϋπόθεση για την επιλογή του αιτούντος 
ως Υ.Δ. ενώ η επαρκής γνώση μίας τουλάχιστον επίσημης 
γλώσσας της ΕΕ πρόσθετο προσόν. 

7. Τουλάχιστον 2 συστατικές επιστολές από Καθηγη- 
τές/τριες Α.Ε.Ι. με τους/τις οποίους/οποίες ο/η υποψήφι¬ 
ος/α είχε ή έχει ακαδημαϊκή σχέση. 

8. Ανάτυπα ή ψηφιακά αντίγραφα άρθρων που δημο¬ 
σιεύτηκαν είτε σε επιστημονικά περιοδικά είτε σε πρακτι¬ 
κά διεθνών συνεδρίων τα οποία δημοσιεύουν εργασίες 
με σύστημα κριτών, μονογραφίες ή διακρίσεις. 

9. Αντίγραφα εργασιών που έχουν εκπονηθεί σε προη¬ 
γούμενα Προπτυχιακά και Μεταπτυχιακά Προγράμματα 
Σπουδών από τα οποία ο/η υποψήφιος/α έχει αποφοι¬ 
τήσει, και δεν έχουν δημοσιευτεί, σε ψηφιακή μορφή. 

10. Συνοπτικό Σχέδιο Πρότασης διδακτορικής διατρι¬ 
βής το οποίο θα περιέχει: 

ί. Προτεινόμενο θέμα διδακτορικής διατριβής 
ϋ. Περιγραφή του σκοπού της διδακτορικής διατριβής, 
καθώς και των επιμέρους στόχων αυτής 
Μί. Περιγραφή της μεθοδολογίας που θα ακολουθηθεί 
ίν. Ενδεικτική βιβλιογραφία 
ν. Προσδοκώμενα αποτελέσματα. 

11. Προτεινόμενη γλώσσα εκπόνησης της διδακτο¬ 
ρικής διατριβής, η οποία μπορεί να είναι διάφορη της 
ελληνικής. 

12. Ο/η προτεινόμενος/η ως επιβλέπων/ουσα ο/η 
οποίος/α ανήκει σε όσους/ες έχουν δικαίωμα επίβλεψης 
διδακτορικής διατριβής σύμφωνα με το άρθρο 39 του 
ν. 4485/2017, όπως ισχύει, 

Δ. Κριτήρια εκπόνησης διδακτορικής διατριβής 
Η συνέλευση του τμήματος, ύστερα από εισήγηση της 
Τριμελούς Επιτροπής Αξιολόγησης των υποβληθεισών 
αιτήσεων που έχει ορίσει για τον σκοπό αυτό, εξετάζει αν 
πληρούνται τα κατά τον νόμο απαιτούμενα προσόντα και 
τα κριτήρια που έχουν τεθεί από τον παρόντα Κανονισμό. 

Εξετάζεται δηλαδή, εάν πρόκειται για υποψηφιότητα 
υψηλής ποιότητας, εάν ο/η υποψήφιος/α διαθέτει γνώση 
του αντικειμένου σε θεωρητικό επίπεδο και εις βάθος 
εξοικείωση με τον τρέχοντα επιστημονικό προβληματι¬ 


σμό, εάν ο/η υποψήφιος/α έχει σαφή στόχο όσον αφορά 
στην εκπόνηση της διατριβής, εάν η υποψηφιότητα υπό¬ 
σχεται ερευνητική παραγωγή και επιτυχή κατάληξή της 
και εάν η ερευνητική πρόταση εμπίπτει στα ερευνητικά 
και εν γένει ακαδημαϊκά ενδιαφέροντα του τμήματος. Η 
παραπάνω αναφερόμενη Τριμελής Επιτροπή Αξιολόγη¬ 
σης έχει το δικαίωμα να καλέσει τον/την υποψήφιο/α σε 
προσωπική συνέντευξη. 

Ενδεικτικά αναφέρονται τα ακόλουθα κριτήρια που 
μπορούν να ληφθούν υπόψη από τη συνέλευση για τη 
λήψη απόφασης: 

1. Μεταπτυχιακό δίπλωμα ειδίκευσης 

2. Διπλωματική Εργασία 

3. Πρώτο πτυχίο (βαθμός, συνάφεια) 

4. Πτυχιακή εργασία 

5. Επαγγελματική εμπειρία 

6. Δημοσιεύσεις σε επιστημονικά περιοδικά με σύστη¬ 
μα κριτών 

7. Ανακοινώσεις σε επιστημονικά συνέδρια με σύστη¬ 
μα κριτών 

8. Συμμετοχή σε ερευνητικά προγράμματα 

9. Πιστοποιημένη γνώση της ξένης γλώσσας 

10. Δεύτερο πτυχίο (αν υπάρχει). 

Ε. Η συνέλευση του τμήματος Διοίκησης Επιχειρήσεων 
του Πανεπιστημίου Αιγαίου, με βάση τη συνάφεια του 
ερευνητικού αντικειμένου, ορίζει, ανά κατηγορία αιτήσε¬ 
ων, τριμελή επιτροπή (αξιολόγησης) από Μέλη ΔΕΠ του 
τμήματος, η οποία μελετά τις υποψηφιότητες και καλεί 
σε συνέντευξη τους/τις ενδιαφερόμενους/ες. Η επιτροπή 
υποβάλλει εγγράφως αναλυτικό υπόμνημα, με το οποίο 
εισηγείται την αποδοχή ή την απόρριψη κάθε υποψηφι¬ 
ότητας, καθώς και την ανάληψη της επίβλεψης της διδα¬ 
κτορικής διατριβής είτε σύμφωνα με την πρόταση του/ 
της υποψήφιου/ας είτε, αν πρόταση δεν υφίσταται, με 
κριτήριο τη σύμπτωση ή τη συνάφεια με τον επιστημονικό 
κλάδο όπου εμπίπτει το θέμα της διδακτορικής διατριβής 
και μετά από συνεννόηση με τον/την προτεινόμενο/η. 

Η συνέλευση του τμήματος, αφού λάβει τη γνώμη 
του/της προτεινόμενου/ης επιβλέποντος/ουσας, τη 
συνεκτιμά με το υπόμνημα της επιτροπής και εγκρίνει 
ή απορρίπτει αιτιολογημένα την αίτηση του/της υποψή¬ 
φιου/υποψήφιας. Στην εγκριτική απόφαση ορίζεται και 
η γλώσσα συγγραφής της διδακτορικής διατριβής και 
όσα αφορούν στην επίβλεψή της σύμφωνα με τα ανα- 
φερόμενα στο σχετικό άρθρο του παρόντος κανονισμού. 

Με απόφασή της η συνέλευση του τμήματος, στο πλαί¬ 
σιο πάντα της κείμενης νομοθεσίας, μπορεί να ορίσει 
ως προϋπόθεση για την εκπόνηση της διδακτορικής δι¬ 
ατριβής ενός/μιας υποψηφίου/ας την παρακολούθηση 
μαθήματος ή μαθημάτων σε επίπεδο μεταπτυχιακού ή 
προπτυχιακού ΠΣ του Τμήματος ή ορισμένου τμήμα¬ 
τος άλλου ΑΕΙ ή/και σεμιναρίου μεθοδολογίας της επι¬ 
στημονικής έρευνας. Με την ίδια απόφαση ορίζονται οι 
διαδικασίες κρίσης της σχετικής παρακολούθησης ως 
επιτυχούς και το χρονοδιάγραμμα. 

Άρθρο 8 

Επίβλεψη διδακτορικής διατριβής 

Α. Δικαίωμα επίβλεψης 

Δικαίωμα επίβλεψης διδακτορικών διατριβών έχουν 

τα μέλη Δ.Ε.Π. Α' βαθμίδας, Αναπληρωτή και Επίκου¬ 
ρου του οικείου ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή ως 
διαφορετικά ορίζεται από το ισχύον εκάστοτε νομοθε¬ 
τικό πλαίσιο. 

Κάθε επιβλέπων/ουσα μπορεί να επιβλέπει έως οκτώ 
το ανώτερο, Υ.Δ. 

Σε περίπτωση προκήρυξης για εκπόνηση διδακτορι¬ 
κής διατριβής, η ανάθεση της επίβλεψης μπορεί βάσει 
της προκήρυξης να υπόκειται σε επιπλέον διαδικασίες 
και κριτήρια από εκείνα που προβλέπονται στον νόμο 
και στον παρόντα Κανονισμό. 

Β. Συγκρότηση Τριμελούς Συμβουλευτικής Επιτροπής 

Η συνέλευση του τμήματος αναθέτει στον/στην προ- 
τεινόμενο/η επιβλέποντα/ουσα, σύμφωνα με την παρά¬ 
γραφο 3 του άρθρου 38 του ν. 4485/2017, την επίβλεψη 
της διδακτορικής διατριβής και ορίζει Τριμελή Συμβου¬ 
λευτική Επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της. 

Στην επιτροπή του προηγούμενου εδαφίου μετέχουν 
ως Μέλη, ο/η επιβλέπων/ουσα και δύο ακόμη Μέλη Δ.Ε.Π. 
Α' βαθμίδας, Αναπληρωτή και Επίκουρου από το οικείο ή 
άλλο Α.Ε.Ι. ή καθηγητές/τριες αναγνωρισμένων ως ομο- 
ταγών ιδρυμάτων της αλλοδαπής, οι οποίοι είναι κάτοχοι 
διδακτορικού διπλώματος, ή ερευνητές/τριεςτων βαθμι¬ 
δών Α', Β' ή Γ' από ερευνητικά κέντρα του άρθρου 13Α 
του ν. 4310/2014, συμπεριλαμβανομένων των ερευνητι¬ 
κών κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της αλλο¬ 
δαπής και έχουν το ίδιο ή συναφές γνωστικό αντικείμενο 
με την υπό κρίση διδακτορική διατριβή. 

Στη συμβουλευτική επιτροπή μετέχει τουλάχιστον 
ένα (1) Μέλος Δ.Ε.Π. από τις τρεις πρώτες βαθμίδες του 
οικείου τμήματος. 

Γ. Αδυναμία τέλεσης χρεών επιβλέποντος 

Αν για οποιονδήποτε λόγο ο/η επιβλέπων/ουσα εκλεί- 
ψει ή διαπιστωμένα αδυνατεί να επιβλέψει για μεγάλο 
χρονικό διάστημα κατά τα ειδικότερα οριζόμενα στον 
παρόντα κανονισμό, η συνέλευση του τμήματος, εκτι¬ 
μώντας τις περιστάσεις, αναθέτει σε άλλο άτομο την επί¬ 
βλεψη, σύμφωνα με όσα ορίζονται στις προηγούμενες 
παραγράφους, είτε με δική της πρωτοβουλία, είτε ύστε¬ 
ρα από αίτηση του/της Υ.Δ. και γνώμη του/της προτει- 
νόμενου/ης επιβλέποντος/ουσας. Διαφορετικά, αναθέτει 
σε ένα από τα άλλα δύο (2) μέλη της Τριμελούς Συμ¬ 
βουλευτικής Επιτροπής, ακόμη και καθ' υπέρβαση του 
μέγιστου αριθμού υποψήφιων διδακτόρων που μπορεί 
να επιβλέπεται ανά άτομο, σύμφωνα με όσα ορίζονται 
στον παρόντα κανονισμό. 

Δ. Μετακίνηση/συνταξιοδότηση Επιβλέποντος/ουσας 

Αν ο/η αρχικά επιβλέπων/ουσα μετακινηθεί σε άλλο 
Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει να εκτε- 
λεί χρέη επιβλέποντος/ουσας των διδακτορικών διατρι¬ 
βών που έχει αναλάβει και ο τίτλος απονέμεται από το 
Πανεπιστήμιο Αιγαίου. 


Ε. Ανάρτηση στην ιστοσελίδα του τμήματος 

Τα ονόματα των υποψήφιων διδακτόρων, των επιβλε- 
πόντων μελών Δ.Ε.Π. ή ερευνητών/τριών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των συμβουλευ¬ 
τικών επιτροπών αναρτώνται από τη γραμματεία του 
τμήματος στον διαδικτυακό τόπο του τμήματος στην 
ελληνική και στην αγγλική γλώσσα. 

Άρθρο 9 

Εκπόνηση της διδακτορικής διατριβής 

Κατά τη διάρκεια εκπόνησης της διδακτορικής διατρι¬ 
βής, ο/η Υ.Δ. ασχολείται με την αξιολόγηση και διερεύνη- 
ση των πηγών, τη συλλογή των ερευνητικών δεδομένων, 
καθώς και την επεξεργασία και ανάλυση των δεδομένων 
αυτών. Η διδακτορική διατριβή πρέπει να αποτελεί ση¬ 
μαντική νέα συνεισφορά στην επιστημονική γνώση. 

Ο/Η Υ.Δ. έχει τη δυνατότητα να πραγματοποιήσει ένα 
μέρος της έρευνας του σε Πανεπιστήμιο άλλης χώρας 
μετά από σύμφωνη γνώμη τηςΤριμελούς Συμβουλευτικής 
Επιτροπής και της συνέλευσης προκειμένου να εξοικειω¬ 
θεί με το διεθνές σύστημα αξιολόγησης και τεκμηρίωσης 
της επιστημονικής γνώσης ή/και για να συνεργαστεί σε 
ερευνητικό επίπεδο με άλλους ερευνητές/τριες. Ο/Η υπο- 
ψήφιος/α οφείλει να επιδιώκει ενεργή παρουσία στο διε¬ 
θνές ακαδημαϊκό γίγνεσθαι συμμετέχοντας σε σεμινάρια ή 
επιστημονικά συνέδρια, αποβλέποντας στην αναγνώριση 
της έρευνας του/της με δημοσιεύσεις σε περιοδικά με 
σύστημα κριτών, όπου αυτό είναι εφικτό. 

Άρθρο 10 

Χρονική διάρκεια εκπόνησης 

διδακτορικής διατριβής 

Α. Ελάχιστη Διάρκεια 

Η ελάχιστη χρονική διάρκεια για την απόκτηση του 
διδακτορικού διπλώματος είναι τρία (3) πλήρη ημερο¬ 
λογιακά έτη απάτην ημερομηνία ορισμού τηςΤριμελούς 
Συμβουλευτικής Επιτροπής. 

Β. Μέγιστος χρόνος ολοκλήρωσης διδακτορικής δι¬ 
ατριβής 

Μέγιστος χρόνος ολοκλήρωσης διδακτορικής διατρι¬ 
βής ορίζεται το διπλάσιο του ελάχιστου χρόνου, ήτοι 
έξι χρόνια. 

Γ. Αναστολή εκπόνησης διδακτορικής διατριβής 

Ο/Η υποψήφιος/α μπορεί κατά τη διάρκεια των σπου¬ 
δών του/της στο διδακτορικό πρόγραμμα να ζητήσει με 
επαρκώς αιτιολογημένη αίτησή του/της την αναστολή 
της ανωτέρω περιόδου μέχρι 2 έτη συνολικά. 

Άρθρο 11 

Δικαιώματα και υποχρεώσεις 

υποψήφιου/ας διδάκτορα 

Ο/Η υποψήφιος/α διδάκτορας υποχρεούται σε ανανέ¬ 
ωση εγγραφής ανά ακαδημαϊκό έτος. 

Ο/Η υποψήφιος/α διδάκτορας έχει την υποχρέωση 
να παρουσιάζει κάθε έτος, από την 1 η Σεπτεμβρίου έως 
την 30η Ιουνίου κάθε ακαδημαϊκού έτους, στηνΤριμελή 
Συμβουλευτική Επιτροπή προφορικά και εγγράφωςστο 
πλαίσιο ανοιχτών ημερίδων υποψηφίων διδακτόρων, τη 
συντελούμενη πρόοδο στην εκπόνηση της διδακτορικής 

διατριβής του/της. Αντίγραφο του σχετικού υπομνήμα¬ 
τος, καθώς και σχόλια επ' αυτού από τον/την Επιβλέ- 
ποντα/ουσα ή την Τριμελή Συμβουλευτική Επιτροπή, 
συνοδευόμενο από έκθεση προόδου που συντάσσει η 
εν λόγω επιτροπή, καταχωρίζεται στον ατομικό φάκελο 
του/της υποψηφίου/ας, αφού κατατεθεί προηγουμένως 
στη γραμματεία του τμήματος. Η συνέλευση του τμήμα¬ 
τος εξουσιοδοτείται να καθορίζει τις λεπτομέρειες και τη 
διαδικασία παρουσίασης της συντελούμενης προόδου 
κάθε Υ.Δ. και ελέγχου της προόδου από την Τριμελή Επι¬ 
τροπή (ενδεικτικά υποχρέωση σύνταξης και υποβολής 
Έκθεσης Προόδου κ.ο.κ.). 

Ο/Η υποψήφιος/α διδάκτορας διατηρεί πλήρη τα δικαι¬ 
ώματα και τις παροχές που προβλέπονται για τους/τις με- 
ταπτυχιακούς/ες φοιτητές/τριεςτουΤμήματος (ενδεικτικά 
αναφέρονται: τεχνολογική και οικονομική υποστήριξη, 
βραβεία, υποτροφίες, παροχές φοιτητικής μέριμνας, εκ¬ 
προσώπηση σε Συλλογικά Όργανα κλπ.), πέντε (5) έτη από 
την ημερομηνία ορισμού τηςΤριμελούς Συμβουλευτικής 
Επιτροπής, ενώ μετά την ολοκλήρωση της διδακτορικής 
διατριβής διατηρεί πλήρη δικαιώματα χρήσης των πανε¬ 
πιστημιακών βιβλιοθηκών πέντε (5) έτη. 

Π ρόσθετες υποχρεώσεις του ΥΔ κατά τη διάρκεια των 
διδακτορικών του σπουδών ορίζονται οι ακόλουθες: 

α) Η Συνέλευση εγκρίνει ύστερα από σχετική πρόταση 
τηςΤριμελούς ΣΕ, εντός δμήνου από την πραγματοποίη¬ 
ση του πρώτου ελέγχου προόδου της διατριβής το ανα¬ 
λυτικό πρόγραμμα υποχρεώσεων δημοσιοποίησης των 
πορισμάτων της έρευνας καθενός ΥΔ στην επιστημονική 
κοινότητας, ανάλογα με τις καθιερωμένες απαιτήσεις στο 
οικείο γνωστικό πεδίο. Οι υποχρεώσεις αυτές περιλαμβά¬ 
νουν την παρουσίαση ανακοίνωσης σε κατάλληλα επιστη¬ 
μονικά συνέδρια και τη δημοσίευση άρθρου σε έντυπα ή 
ηλεκτρονικά περιοδικά που λειτουργούν κατά προτίμηση 
με σύστημα κριτών.Το είδος και η κατηγορία των συνεδρί- 
ων-περιοδικών ορίζονται από ειδικό κατάλογο που εγκρίνει 
και επικαιροποιεί σε ετήσια βάση η Συνέλευση τουΤΔΕ 

β) η παροχή επικουρικού διοικητικού-εκπαιδευτικού 
έργου στοΤμήμα, το οποίο θα καθορίζεται και θα αναθε¬ 
ωρείται αιτιολογημένα από τη συνέλευση του τμήματος 
(ενδεικτικά δύο φορές τον χρόνο ημερήσια τουλάχιστον 
συμμετοχή στις επιτηρήσειςτων εξεταστικών περιόδων, 
συμμετοχή σε εργαστήριο, διόρθωση ασκήσεων κ.ο.κ.), 
πάντοτε σε συμμόρφωση με το πλαίσιο που θέτει η εκά- 
στοτε ισχύουσα νομοθεσία. 

Η Τριμελής Συμβουλευτική Επιτροπή μπορεί να ορίσει 
επιπρόσθετες υποχρεώσεις στον Υ.Δ. κατόπιν αιτιολο¬ 
γημένης εισήγησης προς την συνέλευση του τμήματος 
η οποία θα υποβάλλεται στην τελευταία προς έγκριση. 

Σε περίπτωση παραβίασης των υποχρεώσεων του Υ.Δ., 
η συνέλευση του τμήματος δύναται να εισηγηθεί μέτρα 
που προβλέπονται από τον παρόντα Κανονισμό και την 
εκάστοτε ισχύουσα νομοθεσία. 

Οι διδακτορικές σπουδές προσφέρονται δωρεάν. 

Άρθρο 12 

Δυνατότητα απασχόλησης 

Υποψηφίου/ας διδάκτορα 

Με πρόταση της συνέλευσης του Τμήματος και κοι¬ 
νή απόφαση των Υπουργών Παιδείας και Οικονομικών 


μπορεί να ανατίθεται σε Υ.Δ. η επικουρία Μελών Δ.Ε.Π. σε 
προπτυχιακό και μεταπτυχιακό επίπεδο με ωριαία αντιμι¬ 
σθία που επιβαρύνει τον προϋπολογισμό του ιδρύματος 
(άρθρο 9, παράγραφος 3, εδάφιο ε, του ν. 3685/2008). Επι¬ 
κουρικό εκπαιδευτικό έργο ενδεικτικά, δύναται να είναι: 

• η διόρθωση ή η διδασκαλία ασκήσεων σε προπτυχια- 
κά/μεταπτυχιακά μαθήματα με τη σύμφωνη γνώμη των 
διδασκόντων/ουσών των μαθημάτων αυτών, 

• η υποστήριξη εργαστηριακών προπτυχιακών/μετα- 
πτυχιακών μαθημάτων με τη σύμφωνη γνώμη του/της 
διδάσκοντα/ουσαςτου μαθήματος, 

•η συμμετοχή στην επιτήρηση των τελικών εξετάσε¬ 
ων και των ενδιάμεσων διαγωνισμάτων (προόδων) των 
προπτυχιακών/μεταπτυχικών μαθημάτων, 

■ Η συμμετοχή σε έρευνα πεδίου ή άλλων συναφών 
δραστηριοτήτων 

Υποψήφιοι/ες Διδάκτορες που εμπίπτουν στο άρθρο 
19 παρ. 4 του ν. 4452/2017 δύναται να προσλαμβάνονται 
ως ακαδημαϊκοί υπότροφοι δια πράξεως του οικείου 
τμήματος με σχέση εργασίας ιδιωτικού δικαίου ορισμέ¬ 
νου χρόνου για τη διεξαγωγή διδακτικού, ερευνητικού, 
επιστημονικού, οργανωτικού, εργαστηριακού ή κλινικού 
έργου καθοριζόμενου δια της συμβάσεως. Η προκήρυξη 
του γνωστικού αντικειμένου γίνεται μετά από πρόταση 
της Γενικής Συνέλευσης του τομέα και έγκριση από τη 
Γενική Συνέλευση τμήματος. Η διάρκεια της συμβάσε¬ 
ως καθορίζεται μέχρι ενός πανεπιστημιακού έτους κατά 
περίπτωση, ανάλογα με τις ανάγκες του Τομέα. Δύναται 
αυτή να ανανεώνεται ή να παρατείνεται, πλην όμως ο 
συνολικός χρόνος πρόσληψης δεν δύναται να υπερβεί 
τα τρία (3) πανεπιστημιακά έτη. Η απασχόληση των ανω¬ 
τέρω δύναται να είναι πλήρης ή μερική και η κάλυψη 
της αποζημίωσής τους θα γίνεται από υποτροφίες και 
πόρους που θα εξασφαλίζει τοΤμήμα, χωρίς αύξηση της 
κρατικής επιχορήγησης προςτο οικείο Α.Ε.Ι. και σύμφω¬ 
να με τις κείμενες διατάξεις. 

Άρθρο 13 

Αλλαγή θέματος διδακτορικής διατριβής 

Για την αλλαγή του θέματος της διδακτορικής διατρι¬ 
βής απαιτείται εισήγηση του/ης Επιβλέποντος/ουσας, 
ενημέρωση των άλλων δύο μελών της τριμελούς επι¬ 
τροπής και υποβολή προς έγκριση στη συνέλευση του 
τμήματος. Η αλλαγή του θέματος της διδακτορικής δι¬ 
ατριβής αποκλείεται μετά την υποβολή αίτησης του/της 
υποψήφιου/ας Διδάκτορος για τη δημόσια υποστήριξη 
και την αξιολόγησή της. 

Άρθρο 14 

Γλώσσα συγγραφής διδακτορικής διατριβής 

Η διδακτορική Διατριβή συντάσσεται στην ελληνική ή 
την αγγλική γλώσσα. Σε περίπτωση που η διδακτορική 
διατριβή έχει γραφεί στην αγγλική γλώσσα, ο/η υποψή¬ 
φιος/α υποβάλλει συνημμένη στη διδακτορική διατριβή 
εκτενή περίληψή της στην ελληνική γλώσσα. 

Άρθρο 15 

Τελική αξιολόγηση και κρίση 

διδακτορικής διατριβής 

Α. Υποβολή εισηγητικής έκθεσης της Τριμελούς Συμ¬ 
βουλευτικής Επιτροπής στη συνέλευση του τμήματος 

Μετάτην ολοκλήρωση εκπόνησης της διδακτορικής δια¬ 
τριβής ο/η υποψήφιος/α υποβάλλει αίτηση στη Γραμματεία 
για τη δημόσια υποστήριξη και την αξιολόγησή της. Η αί¬ 
τηση κοινοποιείται στηνΤριμελή Συμβουλευτική Επιτροπή, 
η οποία, λαμβάνοντας υπόψη την τήρηση όλων των υπο¬ 
χρεώσεων του Υ.Δ. σύμφωνα με τον παρόντα Κανονισμό, 
συσκέπτεται, αποφασίζει κατά πλειοψηφία την έγκριση ή 
την απόρριψή της και, εφόσον αυτή εγκριθεί, συντάσσει 
αναλυτική Εισηγητική Έκθεση που υποβάλλεται στη συνέ¬ 
λευση του τμήματος. Στην εισηγητική έκθεση προτείνεται 
και ορισμός της επταμελούς εξεταστικής επιτροπής. 

Εάν η Τριμελής Συμβουλευτική επιτροπή δεν εγκρίνει 
την αίτηση του Υ.Δ. του δίνει αναλυτικά επιστημονικές 
παρατηρήσεις και προτάσεις για βελτίωση, καθώς και 
χρονοδιάγραμμα υλοποίησης. 

Β. Ορισμός Επταμελούς Εξεταστικής Επιτροπής από 
Συνέλευση 

Η συνέλευση του τμήματος Διοίκησης Επιχειρήσεων 
ορίζει Επταμελή Εξεταστική Επιτροπή για την αξιολόγη¬ 
ση της διδακτορικής διατριβής. 

Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από 
τα αφυπηρετήσαντα μέλη αυτής, τα οποία με απόφα¬ 
ση της συνέλευσης του τμήματος αντικαθίστανται από 
ισάριθμα μέλη που πληρούν τα κριτήρια του δεύτερου 
και τρίτου εδαφίου της παραγράφου 2 του άρθρου 39 
του ν. 4485, καθώς και τέσσερα (4) επιπλέον μέλη, που 
πληρούν τα κριτήρια του δευτέρου εδαφίου της παρα¬ 
γράφου 2 του άρθρου 39 του ν. 4485/2017. 

Τα αφυπηρετήσαντα μέλη τηςτριμελούς συμβουλευ¬ 
τικής επιτροπής, που έχουν αντικατασταθεί σύμφωνα 
με την παράγραφο 2, μπορεί να παρίστανται κατά τη 
συνεδρίαση χωρίς δικαίωμα ψήφου. 

Γ. Υποχρεώσεις του/της υποψήφιου/ας διδάκτορα 
Ο/Η υποψήφιος/α διδάκτορας υποχρεούται, μετάτην 
υποβολή της Εισηγητικής Έκθεσης της Τριμελούς Συμ¬ 
βουλευτικής Επιτροπής και τον ορισμό της επταμελούς 
εξεταστικής επιτροπής από τη Συνέλευση να καταθέσει 
στη γραμματεία του τμήματος: 
ί. τη Διδακτορική Διατριβή σε ηλεκτρονική μορφή, 
ϋ. Υπεύθυνη δήλωση στην οποία να βεβαιώνει ότι «Εί¬ 
μαι ο/η αποκλειστικός/ή συγγραφέας της υποβληθείσας 
διδακτορικής διατριβής με τίτλο «...». Η συγκεκριμένη 
Διδακτορική Διατριβή είναι πρωτότυπη και εκπονήθηκε 
αποκλειστικά για την απόκτηση του Διδακτορικού διπλώ¬ 
ματος του Τμήματος Διοίκησης Επιχειρήσεων. Κάθε βοή¬ 
θεια, την οποία είχα για την προετοιμασία της, αναγνω¬ 
ρίζεται πλήρως και αναφέρεται επακριβώς στην εργασία. 
Επίσης, επακριβώς αναφέρω στην εργασία τις πηγές, τις 
οποίες χρησιμοποίησα, και μνημονεύω επώνυμα τα δε¬ 
δομένα ή τις ιδέες που αποτελούν προϊόν πνευματικής 
ιδιοκτησίας άλλων, ακόμη κι εάν η συμπερίληψή τους 
στην παρούσα εργασία υπήρξε έμμεση ή παραφρασμένη. 
Γενικότερα, βεβαιώνω ότι κατά την εκπόνηση της διδα¬ 
κτορικής διατριβής έχω τηρήσει απαρέγκλιτα όσα ο νόμος 
ορίζει περί διανοητικής ιδιοκτησίας και έχω συμμορφωθεί 
πλήρως με τα προβλεπόμενα στο νόμο περί προστασί¬ 
ας προσωπικών δεδομένων και τις αρχές Ακαδημαϊκής 
Δεοντολογίας. Η υπεύθυνη δήλωση προσαρτάται στην 


οπίσθια (νθΓ$ο) όψη πριν από τη σελίδα τίτλου κάθε διδα¬ 
κτορικής διατριβής που κατατίθεται στο Τμήμα. 

ίϋ. Σε περίπτωση που η Διδακτορική Διατριβή έχει 
γραφεί στην αγγλική γλώσσα, ο/η υποψήφιος/α υπο¬ 
βάλλει συνημμένη στη Διατριβή εκτενή περίληψή της 
στην ελληνική γλώσσα. 

Δ. Ορισμός ημερομηνίας παρουσίασης - αξιολόγησης 
διατριβής 

Με πρωτοβουλία του/της Προέδρου του τμήματος και 
σε συνεννόηση με τον/την Επιβλέποντα/ουσα και τον/ 
την Υ.Δ., μετά την κοινοποίηση της διδακτορικής διατρι¬ 
βής που έχει κατατεθεί προς εξέταση από τη Γραμματεία 
σε όλα τα Μέλη της ορισθείσας Επταμελούς Εξεταστικής 
Επιτροπής, ορίζεται εντόςτετραμήνου η ημερομηνία και 
η ώρα της προφορικής δημόσιας παρουσίασης και αξιο¬ 
λόγησης της διδακτορικής διατριβής σε πανεπιστημιακό 
χώρο της έδρας του τμήματος Διοίκησης Επιχειρήσεων 
που κρίνεται ο πλέον πρόσφορος για την συμμετοχή της 
επταμελούς επιτροπής και τη δημοσιότητα της διαδικα¬ 
σίας με φυσική παρουσία των τεσσάρων (4) τουλάχιστον 
μελών της εξεταστικής επιτροπής, ενώ τα λοιπά μέλη 
μπορούν να συμμετέχουν και μέσω τηλεδιάσκεψης. 

Η πρόσκληση κοινοποιείται έγκαιρα στην πανεπι¬ 
στημιακή κοινότητα και η παρακολούθησή της είναι 
ελεύθερη στο κοινό. Κατά τη διαδικασία παρουσίασης 
και αξιολόγησης προϋποτίθεται η φυσική παρουσία, 
οπωσδήποτε του/της υποψήφιου/ας και τουλάχιστον 
τεσσάρων (4) Μελών της Επταμελούς Εξεταστικής Επι- 
τροπήςΤα υπόλοιπα Μέλη δικαιούνται να μετάσχουν μέσω 
τηλεδιάσκεψης. Ο/Η υποψήφιος/α παρουσιάζει το περιεχό¬ 
μενο της επιστημονικής έρευνάς του και τα πορίσματά της 
και απαντά σε ερωτήσεις και σχόλια μελών της Επταμελούς 
Επιτροπής ή των τυχόν αφυπηρετησάντων μελών της Τρι¬ 
μελούς Συμβουλευτικής Επιτροπής. Τα αφυπηρετήσαντα 
μέλη της τριμελούς συμβουλευτικής επιτροπής, μπορεί να 
παρίστανται κατά τη συνεδρίαση χωρίς δικαίωμα ψήφου. 
Η Επιτροπή στη συνέχεια συνεδριάζει χωρίς την παρουσία 
τρίτων, κρίνει την εργασία ως προς την ποιότητα, την πλη¬ 
ρότητα, την πρωτότυπη σκέψη και τη συμβολή της στην 
επιστήμη και με βάση αυτά τα κριτήριατην εγκρίνει με πλειο¬ 
ψηφία τουλάχιστον πέντε (5) Μελών και, με σύμφωνη γνώμη 
τουλάχιστον πέντε (5) Μελών της επιτροπής, αξιολογεί τη 
Διδακτορική Διατριβή με τους βαθμούς ΚΑΛΩΣ, ΛΙΑΝ ΚΑ¬ 
ΛΩΣ ή ΑΡΙΣΤΑ. Για την απόφασή της η Επιτροπή συντάσσει 
πρακτικό Αξιολόγησης το οποίο υποβάλλει στη γραμματεία 
του τμήματος. Σε περίπτωση κατά την οποία το πρακτικό φέ¬ 
ρει υπογραφές τεσσάρων μελώντης Επταμελούς Επιτροπής, 
και πέμπτο Μέλος έχει υπογράψει την Εισηγητική Έκθεση, ο 
τίτλος θεωρείται ότι έχει χορηγηθεί εγκύρως. 

Ε. Βελτιώσεις της διδακτορικής διατριβής 

Η Επταμελής Εξεταστική Επιτροπή έχει το δικαίωμα κατά 
την αξιολόγησή της, με απλή πλειοψηφία των μελών της, 
να ζητήσει από τον/ην υποψήφιο/α διδάκτορα να επιφέρει 
εντός εξαμήνου προσθήκες, αλλαγές ή διορθώσεις στο τε¬ 
λικό κείμενο της διδακτορικής διατριβής, τις οποίες κρίνει 
απολύτως απαραίτητες, πριν αυτή κατατεθεί στη βιβλιοθή¬ 
κη του Πανεπιστημίου και τις βάσεις δεδομένων που ορίζο¬ 
νται στο άρθρο 16, ενότητα Α του παρόντος κανονισμού. 

Σε αυτή την περίπτωση, και οπωσδήποτε πριν από την 
καθομολόγηση του/της υποψήφιου/ας διδάκτορα, ο/η 
Επιβλέπων/ουσα οφείλει να βεβαιώσει με έγγραφό του 
που κατατίθεται στη γραμματεία του τμήματος ότι ο/η 
υποψήφιος/α επέφερε στο κείμενο της διδακτορικής δια¬ 
τριβής τις προσθήκες, αλλαγές ή διορθώσεις, όπως αυτές 
αναφέρονται στο πρακτικό Αξιολόγησης της Επταμελούς 
Επιτροπής. Εάν η προθεσμία των έξι μηνών παρέλθει 
άπρακτη, τότε με σχετική απόφαση της συνέλευσης η 
Διδακτορική Διατριβή θεωρείται ότι απορρίφθηκε. 

ΣΤ. Παροχή Βεβαίωσης 

Στον/την υποψήφιο/α διδάκτορα μπορεί να χορη¬ 
γείται από τη γραμματεία του τμήματος, πριν απάτην 
αναγόρευση-καθομολόγησή του/της, βεβαίωση ότι έχει 
περατώσει επιτυχώς τη Διδακτορική Διατριβή του/της, 
εφόσον δεν εκκρεμούν διορθώσεις. 

Άρθρο 16 

Αναγόρευση - καθομολόγηση Διδακτόρων 

Ο/Η υποψήφιος/α διδάκτορας, μετά την ολοκλήρωση της 
παραπάνω διαδικασίας, δικαιούται να υποβάλει στη Γραμ¬ 
ματεία αίτηση για την αναγόρευση-καθομολόγησή του/της. 

Α. Πριν την αναγόρευση/καθομολόγηση, η Διδακτορι¬ 
κή Διατριβή θα πρέπει να έχει τυπωθεί και βιβλιοδετηθεί 
με τη φροντίδα του/της υποψήφιου/ας διδάκτορα ο/η 
οποίος/α καταθέτει με δική του/της ευθύνη αντίτυπα της 
Διατριβής του/της ως εξής: 

ί. Υποχρεωτική κατάθεση σε ηλεκτρονική μορφή στο 
Ιδρυματικό Αποθετήριο της Βιβλιοθήκη του Πανεπιστη¬ 
μίου Αιγαίου 

ίί. Υποχρεωτική κατάθεση σε μορφή 1)5Β στη γραμ¬ 
ματεία του τμήματος 

ίίί. Υποχρεωτική κατάθεση σε έντυπη μορφή στο Εθνι¬ 
κό Κέντρο Τεκμηρίωσης. 

Συγκεκριμένα, με ευθύνη της Γραμματείας του τμή¬ 
ματος και σε συνεργασία με τον/την υποψήφιος/α δι¬ 
δάκτορα πραγματοποιείται υποχρεωτικά η ηλεκτρονική 
ανάρτηση της διδακτορικής διατριβής στο Εθνικό Κέ- 
ντροΤεκμηρίωσης και κατόπιν η ταχυδρομική αποστολή 
ενός αντιτύπου της Διατριβής στο Εθνικό ΚέντροΤεκμη- 
ρίωσης (Εθνικό ΚέντροΤεκμηρίωσης/ΕΙΕ, Βασ. Κωνστα¬ 
ντίνου 48, 11635, Αθήνα). 

Η Γραμματεία, πριν την καθομολόγηση, οφείλει να 
ελέγξει την κατάθεσή της διατριβής στο Εθνικό Αρχείο 
Διδακτορικών Διατριβών του Εθνικού ΚέντρουΤεκμηρί- 
ωσης (ΓιΐΐρεΥ/ρΓιάιτιε.θΚΐ.ςΐ'/ρ^εΙηΊε). 

Τα ανωτέρω αποτελούν απαραίτητη προϋπόθεση προ- 
κειμένου να πραγματοποιηθεί η αναγόρευση - καθομο¬ 
λόγηση - απονομή Διπλώματος στον/στην ΥΔ. 

ίν. Ο/η υποψήφιος/α διδάκτορας καταθέτει, υποχρε¬ 
ωτικά, δύο ηλεκτρονικά αντίτυπα της Διατριβής σε μορ¬ 
φή ψηφιακού δίσκου (0ϋ) στην ΕΘΝΙΚΗ ΒΙΒΛΙΟΘΗΚΗ 
ΤΗΣ ΕΛΛΑΔΟΣ σύμφωνα με το ν. 3149/2003, άρθρο 12, 
παρ. 7.α και 9 ή τα αντιστοίχως ισχύοντα κατά τον χρό¬ 
νο περάτωσης της διατριβής. Τα πρέπει να φέρουν 
ετικέτα με το όνομα του/της διδάκτορα, τον τίτλο της Δι¬ 
ατριβής και το όνομα του Πανεπιστημίου, καθώς και την 
ημερομηνία παρουσίασης και αξιολόγησής της (Εθνική 
Βιβλιοθήκη της Ελλάδος, Τμήμα Εισαγωγής, κτήριο Βο¬ 
τανικού, Λ. Αθηνών 31 -33 και Σπύρου Πάτση 12,104 47 


Αθήνα). Ο/η Υ.Δ. καταθέτει προαιρετικά στη Βιβλιοθήκη 
της βουλής ηλεκτρονικό αντίτυπο της Διατριβής, με τη 
μορφή είτε ψηφιακού δίσκου (Θϋ) είτε κοινοποίησης 
στην ηλεκτρονική διεύθυνση ΓθίθΓθηεθ@ρ3Γΐί3ΐηθηΐ.9ΐ' 
του συνδέσμου (ΙίπΚ) προς το Εθνικό Κέντρο Τεκμηρί¬ 
ωσης, όπου θα έχει ήδη αναρτηθεί η Διατριβή του/της. 

Β. Ο/Η υποψήφιος/α διδάκτορας προσκομίζει στη 
Γραμματεία μαζί με την αίτησή του/της για ενεργοποί¬ 
ηση της διαδικασίας αναγόρευσης-καθομολόγησης, τα 
εξής δικαιολογητικά: 

1. Βεβαίωση από τη Φοιτητική Μέριμνα περί μη ύπαρ¬ 
ξης εκκρεμοτήτων (επιστροφή κλειδιού δωματίου φοι¬ 
τητικής εστίας, επιστροφή βιβλιαρίου υγειονομικής 
περίθαλψης και μη ύπαρξη εκκρεμοτήτων για λόγους 
διαμονής σε φοιτητική εστία κατά τους θερινούς μήνες). 

2. Σε περίπτωση συμμετοχής στο Πρόγραμμα Ει^ειπυε, 
βεβαίωση από το Γραφείο Ει-35ΐτιυ5 περί μη ύπαρξης οι¬ 
κονομικών εκκρεμοτήτων 

3. Απόδειξη για την καταβολή της αξίας της περγαμη¬ 
νής σε περίπτωση που ο/η Υ.Δ. επιθυμεί τη χορήγηση 
του (και με βάση όσα ισχύουν κάθε φορά σύμφωνα με 
αποφάσεις των αρμοδίων οργάνων) 

4. Δελτίο ειδικού φοιτητικού εισιτηρίου (Ακαδημαϊκή 
Ταυτότητα) σε περίπτωση που είναι σε ισχύ 

5. Βεβαίωση κατάθεσης της διδακτορικής διατριβής 
στη Βιβλιοθήκη του Πανεπιστημίου Αιγαίου. 

6. Βεβαίωση από τη Βιβλιοθήκη περί μη ύπαρξης εκ¬ 
κρεμοτήτων 

Γ. Σε συνεδρίαση της συνέλευσης του τμή ματος και πα¬ 
ρουσία του/της υποψήφιου/ας διδάκτορα ο/η Πρόεδρος 
του τμήματος θέτει δημόσια υπόψη του Σώματος τα σχε¬ 
τικά έγγραφα που πιστοποιούν την επιτυχή ολοκλήρωση 
της διαδικασίας προφορικής παρουσίασης και αξιολόγη- 
σηςτης διδακτορικής διατριβής και ακολουθεί η δημόσια 
αναγόρευση/καθομολόγησή του/της, καθώς και η απο¬ 
νομή του Διδακτορικού Διπλώματος σε δύο αντίτυπα. 

Λεπτομέρειες της ανωτέρω διαδικασίας καθώς και 
ο τύπος του Διδακτορικού Διπλώματος προβλέπονται 
στη σχετική τυποποιημένη διαδικασία του Ιδρύματος 
και αντίστοιχη απόφαση Συγκλήτου. Το κείμενο καθο¬ 
μολόγησης του/της Υ.Δ. του Πανεπιστημίου Αιγαίου 
έχει εγκριθεί με απόφαση Συγκλήτου της υπ' αριθμ. 7 
έκτακτης συνεδρίας (επαναληπτική) /18.07.2017 (ΦΕΚ 
2737/4-8-2017, τ. Β'). Επίσης σύμφωνα με την υπ'αριθμ. 
21/19-1 -2017, θέμα 7.4 απόφαση της Συγκλήτου, ή όπως 
κάθε φορά ισχύει, δίνεται η δυνατότητα πραγματοποίη¬ 
σης καθομολόγησης και απονομής του διδακτορικού δι¬ 
πλώματος σε υποψήφιους/ες διδάκτορες που διαμένουν 
αποδεδειγμένα στο εξωτερικό, ενώπιον των ελληνικών, 
πρεσβευτικών και προξενικών αρχών. 

Το διδακτορικό δίπλωμα μπορεί να χορηγείται και σε 
περγαμηνή, αν τούτο ζητηθεί από τον/την ίδιο/α τον/την 
διδάκτορα και καταβληθεί η αξία που κάθε φορά ορί¬ 
ζεται αρμοδίως σύμφωνα με τα οριζόμενα παραπάνω. 

Άρθρο 17 

Διαγραφή υποψηφίων διδακτόρων 

Η συνέλευση του τμήματος Διοίκησης Επιχειρήσεων, 
μετά από αιτιολογημένη εισήγηση κατά πλειοψηφία 
της Τριμελούς Συμβουλευτικής Επιτροπής, δύναται να 

αποφασίσει τη διαγραφή υποψηφίου/ας διδάκτορα στις 
κάτωθι περιπτώσεις: 

Α. για λόγους που άπτονται της επιστημονικής προό¬ 
δου της διαδικασίας εκπόνησης της διατριβής του/της 
(λ.χ. επί μακράν αδικαιολόγητη έλλειψη συνεργασίας με 
την τριμελή Συμβουλευτική Επιτροπή, αμέλεια, αδρά¬ 
νεια, έλλειψη ενδιαφέροντος, κτλ. προκύπτουσα από τις 
ετήσιες εκθέσεις προόδου αυτής) ή για άλλο σπουδαίο 
λόγο ο οποίος σε κάθε περίπτωση πρέπει να αφορά στο 
πρόσωπο του/της υποψήφιου/ας διδάκτορα και να οφεί¬ 
λεται σε υπαίτια συμπεριφορά αυτού/ης. 

Β. Αυτοδίκαια κατόπιν αιτήσεως του/της Υ.Δ. 

Γ. Εάν ο/η υποψήφιος/α διδάκτορας, κατά τη διάρκεια 
εκπόνησης ή παρουσίασης της διδακτορικής διατριβής 
του/της, υποπέσει σε παράπτωμα που εμπίπτει στο δίκαιο 
περί πνευματικής ιδιοκτησίας (ν. 2121/1993, όπως ισχύει). 

Δ. όταν έχει παρέλθει ο μέγιστος χρόνος ολοκλήρωσης 
της διατριβής σύμφωνα με τον παρόντα Κανονισμό. 

Άρθρο 18 

Ανάκληση διδακτορικού διπλώματος 

Διδακτορικός Τίτλος που χορηγήθηκε είναι δυνατόν 
να ανακληθεί ή ακυρωθεί, εάν αποδειχθεί ότι δεν συνέ¬ 
τρεχαν την εποχή της απόκτησής του οι εκ του νόμου 
και του παρόντος κανονισμού προϋποθέσεις κτήσης του 
και, κατεξοχήν αλλά μη περιοριστικά, εάν αποδειχθεί ότι 
το σύνολο ή μέρος της διδακτορικής διατριβής αποτελεί 
προϊόν λογοκλοπής. 

Η ανάκληση ή ακύρωση γίνεται μετά από πλήρωςτεκ- 
μηριωμένη εισήγηση της συνέλευσης του τμήματος Δι¬ 
οίκησης Επιχειρήσεων η οποία κοινοποιείται στον/στην 
Πρύτανη του Ιδρύματος, (βλ και υπ'αριθμ. 347/2013 
Γνωμ. ΝΣΚ) 

Άρθρο 19 

Εκπόνηση διδακτορικής διατριβής με συνεργα- 
ζόμενο ερευνητικό κέντρο ή ινστιτούτο της 
ημεδαπής και ομοταγή ιδρύματα ή ινστιτούτα 
της αλλοδαπής (συνεπίβλεψη) 

ΤοΤμήμα Διοίκησης Επιχειρήσεων του Πανεπιστημίου 
Αιγαίου είναι δυνατό να αναθέσει την εκπόνηση διδα¬ 
κτορικής διατριβής σε συνεπίβλεψη με συνεργαζόμε- 
νο ερευνητικό κέντρο ή ινστιτούτο της ημεδαπής και 
ομοταγή ιδρύματα ή ινστιτούτα της αλλοδαπής, εφόσον 
πληρούνται οι προϋποθέσεις που προβλέπει το άρθρο 
43, παραγρ. 3 του ν. 4485/2017. 

Άρθρο 20 

Επιβράβευση διδακτορικών διατριβών 

Σε περίπτωση προτάσεων για Βραβεία/Υποτροφίες/Δι- 
ακρίσεις, προτείνεται η θέσπιση από τα Τμήματα διαδικα¬ 
σιών εσωτερικής κατάταξηςτων Διδακτορικών Διατριβών. 

Ένα από τα κριτήρια της αξιολόγησης αυτής μπορεί να 
είναι η επιστημονική ποιότητα των δημοσιεύσεων που 
προέκυψαν, από την έρευνα στο πλαίσιο της διδακτορικής 
διατριβής, σε άρθρα δημοσιευμένα σε έγκυρα επιστημο¬ 
νικά περιοδικά ή συνέδρια μετά από κρίση, εγχειρίδια, 
βιβλία, παραδοτέα έργων, πατέντες άλλων επιστημόνων, 
καθώς και οι ετεροαναφορές (ςίΐ3ΐίοη5) σε αυτές. 


ΚάθεΤμήμα επιλέγει κριτήρια με βάση τις ιδιαιτερότη¬ 
τες του/των γνωστικών πεδίων που θεραπεύει. 

Άρθρο 21 

Λοιπές ρυθμίσεις 

Α. Για τους/τις υποψήφιους/ες Διδάκτορεςτου τμήμα¬ 
τος Διοίκησης Επιχειρήσεων του Πανεπιστημίου Αιγαίου, 
όσον αφορά στην υλικοτεχνική υποδομή, τη γραμματει¬ 
ακή κάλυψη, την τεχνολογική και οικονομική υποστήρι¬ 
ξη, τα βραβεία, τις υποτροφίες και τη φοιτητική μέριμνα, 
ισχύουν οι εκάστοτε κείμενες διατάξεις του Νόμου και οι 
αποφάσεις της Συγκλήτου ή άλλων αρμοδίων οργάνων 
του Πανεπιστημίου Αιγαίου για τους φοιτητές και φοιτή¬ 
τριες του μεταπτυχιακού κύκλου σπουδών. 

Ειδικότερα, με βάση τη νομοθεσία όπως κάθε φορά 
ισχύει, οι υποψήφιοι/ες Διδάκτορες δικαιούνται πλήρη 
υγειονομική και νοσοκομειακή περίθαλψη στο Εθνικό 
Σύστημα Υγείας με κάλυψη των σχετικών δαπανών από 
τον Εθνικό Οργανισμό Παροχής Υπηρεσιών Υγείας (παρ. 
3, άρθρο 31 του ν. 4452/2017), δάνεια (σύμφωνα με τις 
διατάξεις της παρ. 8, του άρθρου 43 του ν. 2413/1996), 
δελτίο ειδικού φοιτητικού εισιτηρίου (σύμφωνα με 
την Φ5/11496/Β3 κοινή υπουργική απόφαση (ΦΕΚ 
2234/4.10.2011 τ. Β')), σίτιση (σύμφωνα μετους όρους και 
τις προϋποθέσεις της υπ'αριθμ. Φ5/68535/Β3/18-6-2012 
κοινή υπουργική απόφαση (ΦΕΚ 1965/18-6-2012, τ. Β')) 
και στέγαση (σύμφωνα με τις αποφάσεις των αρμοδίων 
οργάνων του Πανεπιστημίου Αιγαίου). 

Άρθρο 22 

Μεταβατικές διατάξεις 

Οι διατάξεις του νόμου 4485/2017 εφαρμόζονται και για 
τους/τις Υ.Δ. που έχουν γίνει δεκτοί/ές πριν από την έναρξη 
ισχύος του, εφόσον δεν έχει οριστεί, κατά την έναρξη της 
ισχύος του, η επταμελής εξεταστική επιτροπή του άρθρου 
41 του νόμου (άρθρο 85, παραγρ. 5 του ν. 4485/2017). 

Οι Υ.Δ. που υπάγονται στην ανωτέρω κατηγορία και 
έχουν υπερβεί την ανώτατη διάρκεια εκπόνησης διδα¬ 
κτορικής διατριβής (δηλαδή τα έξι), υποχρεούνται να την 
ολοκληρώσουν εντός τριετίας από τη δημοσίευση στο 
ΦΕΚ του κανονισμού Διδακτορικών Σπουδών. 

Άρθρο 23 

Τελικές διατάξεις 

Με απόφαση της συνέλευσηςτου τμήματος καταρτίζε¬ 
ται ο παρών Κανονισμός Διδακτορικών Σπουδών του, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυ¬ 
ακό τόπο του τμήματος και κοινοποιείται στο Υπουργείο 
Παιδείας, Έρευνας και Θρησκευμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 5 Φεβρουάριου 2018 

